Foto: Aleksandr Astafev / TASS Rossiya bosh vaziri Dmitriy Medvedev Rossiyadagi yangi yil ta’tillari uzunligidan shikoyat qildi. Uning so‘zlarini «Interfaks» agentligi keltirdi. «Bizda bayramlar judayam uzun, bu iqtisodiyot uchun yomon. Men hukumat raisi sifatida buni qayd etmasdan tura olmayman. Mamlakat 14 kun davomida juda oz narsa ishlab chiqaradi, ammo judayam zo‘r nishonlaydi», dedi u. Rossiyaliklar bu galgi yangi yilda jami 10 kun – 2018 yil 30 dekabrdan 2019 yil 9 yanvargacha dam olishdi. Navbatdagi uzun dam olish kunlari 8 martdan 10 martgacha davom etadi.